Diari Oficial de la Generalitat Valenciana


Sumari del DOGV 8301, del 23-05-2018 (2018/5019)

Informació pública de la convocatòria de l'Assemblea General ordinària.
-----------------------------------------------------------------------

### Dades del document

Número de DOGV
:   8301

Data del DOGV
:   23-05-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/5019


Organisme emissor
:   Caixa Rural la Vall San Isidro, COOP Crèd. V.

Tipus de document
:   Anunci

Informació pública de la convocatòria de l'Assemblea General ordinària. [2018/5019]  
En compliment de l'acord adoptat pel Consell Rector d'aquesta entitat i de conformitat amb el que s'estableix legalment i estatutàriament, es convoquen tots els socis de la Caixa Rural La Vall San Isidro, Cooperativa de Crèdit Valenciana per a celebrar Assemblea General ordinària, al domicili social d'aquesta, situat a la Vall d'Uixó, avinguda Cor de Jesús, número 1, el pròxim dia 21 de juny de 2018, a les 19.30 hores en primera convocatòria i a les 20.00 hores en segona, a fi de tractar dels distints punts del següent  
  
Ordre del dia  
1. Examen i aprovació, si és el cas, dels comptes anuals de l'entitat corresponents a l'exercici tancat el 31.12.2017 (balanç, comptes de pèrdues i guanys, estat de fluxos d'efectiu, estat de canvis de patrimoni net i la memòria) així com l'informe de gestió, informe d'auditoria, i la gestió del Consell Rector.  
2. Proposta sobre distribució dels excedents de l'exercici.  
3. Aprovació, si és procedent, de la liquidació del pressupost d'ingressos i despeses del Fons de Formació i Promoció Cooperatiu de l'exercici 2017, i pla d'inversions i despeses d'aquest per a l'exercici 2018. Facultar, si és procedent, el Consell Rector perquè puga disposar del Fons de Formació i Promoció Cooperatiu respecte del pressupost de l'exercici 2019 fins a la celebració de la pròxima Assemblea General.  
  
4. Nomenament d'auditors externs per a la verificació dels comptes anuals de l'entitat.  
5. Elecció per a la renovació estatutària de sis membres titulars i dos suplents del Consell Rector, així com dels tres membres del Comité de Recursos.  
6. Delegar i habilitar el Consell Rector per a elevar a instrument públic els acords de l'Assemblea General que exigisquen tal formalitat o hagen d'inscriure's en els registres públics, així com per a executar els dits acords; facultar-lo per a la interpretació, aplicació i desenvolupament dels acords que ho necessiten.  
7. Suggeriments i preguntes al Consell Rector en relació amb els assumptes expressats en la convocatòria.  
8. Decisió sobre aprovació de l'acta. Designació de socis a aquest efecte.  
  
La Vall d'Uixó, 14 de maig de 2018.- La presidenta del Consell Rector: María Lourdes Falcó Segarra.  
  
  
Notes:  
Documentació: d'acord amb el que disposa l'article 10, lletra b, dels estatuts socials de l'entitat, els comptes anuals, la memòria escrita de les activitats de la Cooperativa, o informe de gestió, l'informe d'auditoria i la resta de documents i propostes d'acord sobre els quals ha de decidir l'Assemblea es troben a disposició dels socis al domicili social i en qualsevol de les oficines de l'entitat.  
  
Règim de consultes i horari: fins al dia de la celebració de l'Assemblea inclusivament, i durant l'horari d'oficines, excepte els dies inhàbils.  
Els socis que ho sol·liciten per escrit tindran dret a rebre gratuïtament còpia d'aquests documents amb antelació a la celebració de l'Assemblea.  
Eleccions per a membres del Consell Rector, titulars, suplents, així com del Comité Recursos: d'acord amb l'article 44 dels estatuts socials, el Consell Rector designarà la mesa electoral, que quedarà constituïda a les 19.00 hores perquè els socis puguen exercir el seu dret al vot, i es tancarà a les 20.30 hores. Finalitzades les eleccions, la mesa electoral alçarà acta del resultat d'aquestes.  
Així mateix, es comunica que els candidats a membres titulars del Consell Rector, abans de la celebració de l'Assemblea General, hauran d'haver sigut declarats idonis per a l'exercici del seu càrrec, segons avaluació realitzada pel Comité de Nomenaments i Remuneracions de Caixa La Vall, d'acord amb la normativa vigent. Els formularis per a efectuar aquesta avaluació estan a disposició dels candidats a la seu social d'aquesta entitat, durant 15 dies des de la data de celebració de l'Assemblea General.